CELEX: 62010CA0079
Language: fi
Date: 2011-12-01 00:00:00
Title: Asia C-79/10: Unionin tuomioistuimen tuomio (neljäs jaosto) 1.12.2011 (Bundesfinanzhofin (Saksa) esittämä ennakkoratkaisupyyntö) — Systeme Helmholz GmbH v. Hauptzollamt Nürnberg (Direktiivi 2003/96/EY — Energiatuotteiden ja sähkön verotus — 14 artiklan 1 kohdan b alakohta — Ilmailussa moottoripolttoaineena käytettävien energiatuotteiden vapauttaminen verosta — Ilma-aluksen käyttö muihin kuin kaupallisiin tarkoituksiin — Soveltamisala)

4.2.2012   
            
            
               FI
            
            
               Euroopan unionin virallinen lehti
            
            
               C 32/5
            
         Unionin tuomioistuimen tuomio (neljäs jaosto) 1.12.2011 (Bundesfinanzhofin (Saksa) esittämä ennakkoratkaisupyyntö) — Systeme Helmholz GmbH v. Hauptzollamt Nürnberg
   (Asia C-79/10) (1)
   
   (Direktiivi 2003/96/EY - Energiatuotteiden ja sähkön verotus - 14 artiklan 1 kohdan b alakohta - Ilmailussa moottoripolttoaineena käytettävien energiatuotteiden vapauttaminen verosta - Ilma-aluksen käyttö muihin kuin kaupallisiin tarkoituksiin - Soveltamisala)
   2012/C 32/08
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesfinanzhof
   
      Pääasian asianosaiset
   
   
      Kantaja: Systeme Helmholz GmbH
   
      Vastaaja: Hauptzollamt Nürnberg
   
      Oikeudenkäynnin kohde
   
   Ennakkoratkaisupyyntö — Bundesfinanzhof — Energiatuotteiden ja sähkön verotusta koskevan yhteisön kehyksen uudistamisesta 27.10.2003 annetun neuvoston direktiivin 2003/96/EY (EUVL L 283, s. 51) 11 artikan 3 kohdan, 14 artiklan 1 kohdan b alakohdan ja 15 artiklan 1 kohdan j alakohdan tulkinta — Ilmailussa moottoripolttoaineena käytettäviä energiatuotteita koskevan verovapautuksen soveltamisala — Kansallinen lainsäädäntö, jossa tämä verovapautus rajoitetaan koskemaan vain lentoliikenteen harjoittajien ilmailutoimintaa — Kaupallisiin tarkoituksiin ja yksityistarkoituksiin liittyvät lennot lentokoneella, jonka omistava yritys ei ole lentoliikenteen harjoittaja
   
      Tuomiolauselma
   
   
               1)
            
            
               Energiatuotteiden ja sähkön verotusta koskevan yhteisön kehyksen uudistamisesta 27.10.2003 annetun neuvoston direktiivin 2003/96/EY 14 artiklan 1 kohdan b alakohtaa on tulkittava siten, että tässä säännöksessä säädettyä ilmailussa käytetyn moottoripolttoaineen vapautusta verosta ei voida soveltaa pääasian oikeudenkäynnin asianosaisen kaltaiseen yritykseen, joka liiketoimiensa edistämiseksi käyttää omistamaansa lentokonetta henkilökuntansa kuljettamiseen asiakkaiden luo tai messuille, koska matkojen välittömänä tarkoituksena ei ole se, että kyseinen yritys suorittaisi vastikkeellisia lentokuljetuspalveluja.
            
         
               2)
            
            
               Direktiivin 2003/96 15 artiklan 1 kohdan j alakohtaa on tulkittava siten, ettei lentomatkalla lentokonekorjaamolle ja takaisin käytetty moottoripolttoaine kuulu tämän säännöksen soveltamisalaan.
            
         
      (1)  EUVL C 113, 1.5.2010.